På vej på ferie ... Her er de rejsestørrelser, du skal have med.
Det er sommer, og vi holder ferie – masser af ferie. Men det store issue er altid, hvordan pokker skal vi pakke alle de ting, vi gerne vil have med i toilettasken. Løsningen er rejsestørrelser
Vi har fundet de bedste og lækreste produkter i en rejsevenlig størrelse. Med små rejsestørrelser kan du komme godt på ferie uden at få en halv liter shampoo ud over det hele, og du vil have plads til alle typer af produkter, du gerne vil have med.
Det er vigtigt at have en god shampoo og conditioner med. Jeg elsker ogx’ serie med kokosmælk, den er så meget lig med sommer, og så er den rigtig god til det tørre solhår. Begge plejer håret med naturlig fugt fra rod til spidser. En blanding af antioxidantrig kokosmælk, nærende kokosolie og proteiner fra æggehvider fugter, styrker og øger hårets elasticitet. Bonus er, at håret også bliver blankt.
ogx shampoo og balsam, 29,95 kr. pr. stk., matas.dk
Det er genialt at have en tørshampoo med. Vælg gerne en god en af slagsen. Jeg er vild med alle Maria Nilas produkter – også deres tørshampoo, der genopfrisker håret, og får fedtet hår til at se friskt og lækkert ud. Puddersprayen løfter samtidig håret en lille smule, og giver det et let og lækker stylet look. Og så dufter den skønt. Et klart must have at have med, og den kan spare dig for flere hårvaske – DET er også smart.
Maria Nila tørshampoo, 115 kr., nicehair.dk
Rejsekittet fra Iles Formula Discovery er genialt, for det indeholder små prøver med shampoo, balsam, serum samt en fordelingskam. Det kan bruges til alle hårtyper og har en let parfumeret, delikat duft af hvide blomster.
Duft og hånd hygiejne
I mærket Rituals finder du en masse produkter i travel size. For eksempel den lille rejseparfume. Duften hedder Océan Infini og er super sommerlig og frisk.
Der findes også en hånd hygiejne gel med mineraler og organisk bambus. Den er god at have i håndtaske, og skønt at du ikke behøver sæbe og vand.
35,00 kr. for hånd hygiejne og 85 kr. for duft, rituals.com/da og rituals.com/da
Ansigtskit
Et lækkert lige ansigts-par med både olie og dagcreme i små rejsestørrelser. Det er fra Antipodes, og det er perfekt at have med til en uges ferie. At det både er vegansk og økologisk er også dejligt.
En lille øjenmakeupfjerner er god at have med. Denne fra Matas er vandfast og uden parfume, og så er den mild og skånsom, men den er rigtig effektiv til at fjerne alle former for øjenmakeup. Den indeholder kamilleekstrakt og E-vitamin, der både plejer og blødgør din tynde hud ved øjnene.
Matas øjenmakeupfjerner, 16,95 kr., matas.dk
Det er faktisk en dansker, der står bag Green People. Det er et af de største økologiske hudplejemærker i England, og jeg kan kun anbefale det. De har en økologisk serie med quinoa og calendula, hvor der er en lækker showergel i travel size. Den har milde vaskeaktive stoffer fra blandt andet kokos, majs, ingefær og citrongræs. Calendulaen gør, at den virker anti-inflammatorisk og lindrer irriteret hud.
Green People shower gel, 99 kr., bodykind.ie
Formuleringen er mild og skånsom og uden parfume og farvestoffer, og mælkesyre sikrer en lav pH på 4,5, så den naturlige balance i underlivet opretholdes. Og så fylder en pakke ingenting. Alt er godt.
Solcreme i taskestørrelse
Man har den aldrig på sig – den der solcreme, så solen pludselig brager ned. Men denne lille solcreme i taskestørrelse fra Vichy’s solserie Idéal Soleil, bør være i alles tasker i sommerhalvåret. Den har høj faktor (SPF 50) og giver derfor høj beskyttelse. Den efterlader ingen hvide mærker på huden, er let at påføre og trænger hurtigt ind. Der er ikke til mange “kropsindsmøringer”, men den er genial til ansigt, hals og skuldre som man udsætter lidt mere for solens stråler. HUSK du ikke kan nøjes med sådan en lille sag på ferien. Men den er genial at have i håndtasken – ja faktisk uundværlig.
Vichy pocketsize solcreme, 79 kr., vichy.dk
Spray til ansigtet
Denne er sammen med en solcreme i rejsestørrelse et absolut MUST at have med. Jeg ville faktisk ikke kunne undvære en ansigtsspray. Jeg elsker dem, og den fra Avène fås også i lille størrelse, så den er perfekt til tasken. Jeg bruger den flittigt i ansigtet, på halsen på fødderne, ja jeg var lige ved at sige under armene, men der hjælper den måske kun minimalt. Det er termalkildevand, der naturligt beroliger og virker irritationsdæmpende. Den er i øvrigt også rigtig god til sensitiv og solskoldet hud.
Avène ansigtsspray, 43 kr., flipsu.dk
Duft skal der med
Men indrøm det nu bare – de store flakoner er irriterende at rejse med – kan smadre eller blive ridset. Derfor er de små roll on dufte geniale. Diptyque har flere at vælge imellem. Det er lækre dufte og nemme at bruge, og så fylder de ingenting. Den her har blandt andet solbær og bulgarsk rose i, hvilket er en god kombination, der giver en duft, der kan bruges hele dagen.
Diptyque duft, 295 kr., magasin.dk